Korobejniki
<s>"Korobejniki" (, lit. "trgovac manufakturom, galanterijom, prodajom knjiga", "torbar") je ruska narodna pjesma iz 19. vijeka koja priča o mladom trgovcu i seljanki, opisujući njihovo cjenkanje oko robe kao metaforu za udvaranje.</s><s>Tekst pjesme je odlomak iz poeme  iz 1861. godine, a najpopularniju je melodiju za nju skladao  1898. godine.</s>

<s>Izvan Rusije, ova je pjesma postala poznata kao glavna melodija Game Boy videoigre Tetris iz 1989. godine, od kada je postala sinonimna sa istoimenom franšizom.</s><s>Otkako ju je popularizirao Tetris, počela se pojavljivati u raznim zapadnjačkim filmovima i videoigrama.</s><s>Vjerodostojnije se pojavljuje u televizijskim i filmskim prikazima Rusa i ruske dijaspore, kao što je The Deer Hunter iz 1978. godine.</s>

<s>Tekst
Nekrasovljeva poema, mnogo duža od odlomka korištenog u pjesmi, govori o mladom trgovcu koji jedne noći u polju raži zavodi seljanku po imenu Katja.</s><s>On joj nudi neke od svojih proizvoda kao darove u zamjenu za poljubac i, kako se implicira, seksualne usluge.</s><s>Ona odbija sve osim jednog od njegovih darova, tirkiznog prstena, s obrazloženjem da bi bilo nepodnošljivo imati njegovu robu bez da ima i njega.</s><s>Sljedećeg jutra zaklinje se da će je oženiti kad se vrati s prodaje svoje robe na tržnici.</s><s>Ovdje završava narativ pjesme; međutim, poema završava tako da trgovca pljačka i ubija šumar kojeg je pitao za upute dok se vraćao kući sa zaradom ostvarenom tijekom svog uspješnog dana na tržnici.</s>

<s>Komični su stihovi pjesme izazvali čitav val preobradi kroz 1900-e i 1910-e.</s><s>Poznato je nekoliko satiričnih i propagandnih alteracija ove pjesme iz predrevolucionarnih godina i sovjetske ere, uključujući parodiju "Korobuška" (, lit. "kutija") od  iz 1914. godine.</s><s>Svakakvi su stihovi izmišljeni: "Joj, puna, puna kutija, tu su Eseri i Es-De...", "Joj, puna, puna kutija za svakog bogataša, A bijedni radnik nema ni udjela ni okućnice...", "Joj, puna, puna kutija, tu su Bezbožnik, Krokodil...", "Joj, kutija mi je puna, u njoj je tol, a ima i osigurač...“ Ubrzani tempo i povezani plesni stil odlike su Korobejniki koje su je vrlo brzo učinile dijelom narodne ruske muzike.</s>

<s>Melodija
Uvodna i glavna melodija pjesme Korobejniki zvuči ovako:</s>

<s>Najranije verzije videoigre Tetris nisu imale pozadinsku muziku.</s><s>Korobejniki se prvi puta pojavljuje u verziji Tetrisa za Apple IIgs i Macintosh 1988. godine od kompanije Spectrum HoloByte.</s><s>Jednu godinu kasnije, rearanžira ju Hirokazu Tanaka za Nintendovo Game Boy izdanje Tetrisa 1989. godine, od kada je na Zapadu sama pjesma Korobejniki usko asocirana s videoigrom Tetris.</s><s>The Tetris Company koja stoji iza franšize Tetris igara posjeduje žig (trademark) na svojim varijantama melodije.</s>

<s>Ruske narodne pjesme</s>

